CELEX: C2004/228/06
Language: da
Date: 2004-09-11 00:00:00
Title: Domstolens dom (Anden Afdeling) af 15. juli 2004 i de forenede sager C-37/02 og C-38/02, Di Lenardo Adriano Srl og Dilexport Srl mod Ministero del Commercio con l'Estero (anmodning om præjudiciel afgørelse fra Tribunale amministrativo regionale per il Veneto) (Bananer — fælles markedsordning — forordning (EF) nr. 896/2001 — fælles ordning for samhandel med tredjelande — primær import — gyldighed — beskyttelse af den berettigede forventning — tilbagevirkende kraft — gennemførelsesbeføjelse)

11.9.2004   
            
            
               DA
            
            
               Den Europæiske Unions Tidende
            
            
               C 228/3
            
         
      DOMSTOLENS DOM
   
   (Anden Afdeling)
   af 15. juli 2004
   i de forenede sager C-37/02 og C-38/02, Di Lenardo Adriano Srl og Dilexport Srl mod Ministero del Commercio con l'Estero (anmodning om præjudiciel afgørelse fra Tribunale amministrativo regionale per il Veneto) (1)
   
   (Bananer - fælles markedsordning - forordning (EF) nr. 896/2001 - fælles ordning for samhandel med tredjelande - primær import - gyldighed - beskyttelse af den berettigede forventning - tilbagevirkende kraft - gennemførelsesbeføjelse)
   (2004/C 228/06)
   Processprog: italiensk
   I de forenede sager C-37/02 og C-38/02, angående anmodninger, som Tribunale amministrativo regionale per il Veneto (Italien) i medfør af artikel 234 EF har indgivet til Domstolen for i de for nævnte ret verserende sager, Di Lenardo Adriano Srl (sag C-37/02), Dilexport Srl (sag C-38/02) mod Ministero del Commercio con l'Estero, at opnå en præjudiciel afgørelse vedrørende gyldigheden af artikel 1, 3, 4, 5, 6 og 31 i Kommissionens forordning (EF) nr. 896/2001 af 7. maj 2001 om gennemførelsesbestemmelser til Rådets forordning (EØF) nr. 404/93, for så vidt angår ordningen for indførsel af bananer til EF (EFT L 126, s. 6), har Domstolen (Anden Afdeling), sammensat af afdelingsformanden, C.W.A. Timmermans, og dommerne J.-P. Puissochet, R. Schintgen (refererende dommer), F. Macken og N. Colneric; generaladvokat: C. Stix-Hackl; justitssekretær: ekspeditionssekretær L. Hewlett, den 15. juli 2004 afsagt dom, hvis konklusion lyder således:
   Gennemgangen af de præjudicielle spørgsmål har intet frembragt, der kan rejse tvivl om gyldigheden af artikel 1, 3, 4, 5 og artikel 6, litra c), same artikel 31 i Kommissionens forordning (EF) nr. 896/2001 af 7. maj 2001 om gennemførelsesbestemmelser til Rådets forordning (EØF) nr. 404/93 for så vidt angår ordningen for indførsel af bananer til EF.
   
      (1)  EFT C 97 af 20.4.2002.